श्री शाह ने कहा कि प्रधानमंत्री श्री नरेन्द्र मोदी जी के नेतृत्व में केंद्र की भारतीय जनता पार्टी सरकार ने युवाओं के कल्याण के लिए कई फैसले लिए हैं। उन्होंने कहा कि स्किल इंडिया के तहत एक करोड़ से ज्यादा युवाओं को लगभग 12 हजार करोड़ रुपये की लागत से प्रशिक्षित कर जॉब देने का काम किया गया है। उन्होंने कहा कि मुद्रा योजना से अब तक देश के लगभग 9 करोड़ युवाओं को स्वरोजगार के लिए ऋण उपलब्ध कराया गया है। उन्होंने कहा कि स्किल इंडिया, स्टार्ट-अप इंडिया, स्टैंड-अप इंडिया और मुद्रा योजना का एक संपुट बनाकर युवाओं को जॉब सीकर की जगह जॉब क्रियेटर के रूप में तैयार किया जा रहा है। उन्होंने कहा कि मोदी सरकार युवा खिलाड़ियों को प्रोत्साहित करने का भी काम कर रही है जिसके परिणाम अब दिखने शुरू हो गए हैं।